خەلیفە حەفتەر
خەلیفە بلقاسم حەفتەر (لەدایکبووی ٧ی تشرینی دووەمی ١٩٤٣) ھەڵگری ڕەگەزنامەی ئەمریکی-لیبییە. حەفتەر کەسایەتییەکی سەربازی-سیاسیی لیبییە، لەئێستادا فەرماندەی سووپای نیشتمانی لیبیایە.

لەسەردەمی موعەمەر قەزافی خزمەتی سەربازی کردووە و بەشداریش بووە لەو کودەتایەی لە ١٩٦٩ ئەنجامدرا لەدژی شا ئیدریسی لیبیا کەبووە ھۆی ئەوەی قەزافی دەسەڵاتی بکەوێتە دەست. لە شەڕی تشرینی یەکەمی ١٩٧٣ وەک نوێنەری لیبیا شەڕی لەدژی ئیسرائیل کردووە. دواترییش لە ساڵی ١٩٨٧ دەبێتە زیندانی سیاسیی لەکاتی جەنگی چاد، دواتر لە ساڵی ١٩٩٠ بەمامەڵەیەکی حکوومەتی ئەمریکا ئازاددەکرێت و بۆماوەی ٢٠ ساڵ لەئەمریکا دەژی و لەوێ ڕەگەزنامەی ئەمریکی وەردەگرێت. دواتر لەسەرووبەندی شەڕی یەکەمی ناوخۆی لیبیا دەگەڕێتەوە بۆ ڕووخاندنی ڕۆژێمەکەی قەزافی. دواتریش لە ساڵی ٢٠١٤–٢٠١٥ تا ئێستا، لەدووەم شەڕی ناوخۆیی لیبیا بەرامبەر حکوومەتەکەی فایز سەراج دەجەنگێت.

سەرچاوەکان 

لەدایکبووانی ١٩٤٣
زیندووان
ئەو کەسانەی ڕەگەزنامەی ئەمریکیان بەدەست هێناوە
ئەو کەسانەی ڕەگەزنامەی ئەمریکیان بەدەست ھێناوە